FAQ/gl

En resumo, que é a Wikipedia? E que é a Wikimedia?
A Wikipedia ([//www.wikipedia.org/ www.wikipedia.org]) é a maior e máis popular enciclopedia do mundo. Está colgada na rede, é de balde e non ten publicidade. A Wikipedia conta con máis de millóns de voluntarios, autores de algúns artigos en máis de  linguas e recibe as visitas de máis de  millóns de persoas cada mes, o que a converte nun dos sitios máis populares do mundo.

Trátase dunha creación colaborativa editada por millóns de persoas nos últimos dez anos: calquera pode modificala en calquera momento. A Wikipedia é a maior colección de coñecemento compartido na historia da humanidade. As persoas que apoian este proxecto están unidas polo seu amor á aprendizaxe, a súa curiosidade intelectual e o convencemento de que todos xuntos poderemos aprender moito máis.

A Fundación Wikimedia é a organización sen fins lucrativos que xestiona a Wikipedia e outros proxectos de contido libre. Todos estes sitios xuntos son a quinta páxina web máis visitada no mundo. A Fundación Wikimedia é unha organización 501(c)(3) libre de impostos con oficinas en San Francisco, California, EUA. Podes botarlle unha ollada á nosa carta de exención de impostos e aos nosos informes financeiros e presentacións anuais.

A nosa misión é potenciar unha comunidade global de voluntarios para recoller e desenvolver os coñecementos do mundo e poñelos á libre disposición de todos para calquera propósito. Traballamos xunto a unha rede de capítulos en moitos países para acadar este obxectivo.

Se fago unha doazón á Wikimedia, onde van parar os meus cartos?
Os cartos da túa doazón serven para pagar os salarios dos nosos empregados e a tecnoloxía. Malia que a Wikipedia e mais os seus proxectos irmáns chegan a millóns de persoas cada mes, tan só temos  empregados; véxase a vista xeral do noso persoal.

O noso persoal está dividido en tres departamentos: tecnoloxía (operacións do sitio, desenvolvemento de software); comunidade (chegar ao público, programas comunitarios, recadación de fondos); e desenvolvemento global (apoio nos programas de capítulos e facer medrar a Wikimedia en todo o mundo). O resto dos nosos empregados encárgase da xestión, finanzas e administración, que inclúe a protección legal do noso traballo. O teu apoio tamén paga os servidores, o ancho de banda e o aloxamento na internet que necesitamos para que os proxectos da Wikimedia sigan medrando. Se realizas unha doazón a un capítulo local da túa zona xeográfica, o diñeiro axudará tanto á Fundación Wikimedia como ao programa de actividades do teu país.

Sobre todo, a Fundación Wikimedia existe para soster e ampliar a enorme rede de voluntarios que escriben e editan a Wikipedia e os seus proxectos irmáns: máis de 100.000 persoas en todo o mundo.

Onde podo atopar máis información financeira?
O informe anual da Fundación Wikimedia 2011-2012 cobre o ano fiscal pasado (do 1 de xullo de 2011 ao 30 de xuño de 2012) coa vista posta no vindeiro exercicio. O informe anual da Fundación Wikimedia é un resumo da organización das finanzas, o programa de actividades, os fitos e os logros.

O plan anual 2013-2014 é o orzamento que temos para o ano fiscal actual. Contén un resumo dos nosos obxectivos estratéxicos, detalles financeiros sobre os gastos e ingresos, algunhas explicacións polo miúdo e unha análise dos riscos.

Preme nas imaxes inferiores para descargar copias do noso informe anual ou do noso plan anual.

Cales son os vosos plans? Ata onde vai isto?
Como Jimmy Wales, fundador da organización, dixo: "Imaxina un mundo onde todas as persoas do planeta teñan acceso gratuíto á suma de todo o coñecemento humano".

Tomamos moi en serio esta visión. Cada mes, máis de millóns de persoas de todo o mundo empregan a Wikipedia. Está dispoñible na rede, no teu dispositivo móbil, en DVD, nos libros e en moitos outros soportes e lugares. O noso afán é chegarmos a moita máis xente e mellorarmos continuamente a calidade da información que proporcionamos.

A comunidade conduciu un intenso proceso que axudou ao Consello de Administración da Fundación Wikimedia a establecer "metas grandes e audaces" para a Wikimedia. Estes [[Media:Wikimedia Five-Year Targets.pdf|cinco obxectivos para o ano]] (PDF) inclúen aumentar o acceso á Wikimedia ata mil millóns de persoas e o número de artigos na Wikipedia ata os 50 millóns. Tamén buscamos xeitos de incrementar e diversificar amplamente a participación, así como de medir e mellorar a calidade de todos os nosos contidos.

A Wikimedia non é unha organización tradicional. É un movemento global. A parte importante do traballo realízana centos de voluntarios ao redor do mundo. Esta comunidade de voluntarios está apoiada por unha rede de organizacións, coa Fundación Wikimedia no seu centro, traballando en asociación con capítulos locais presentes en países. A nosa comunidade de voluntarios é a que permite que logremos tanto con tan pouco.

Aquí están algunhas das actividades nas que agora centramos os nosos esforzos:

A Fundación Wikimedia non é unha empresa novata que esvaecerá nuns anos. Estamos aquí a longo prazo. Todo o que facemos está dirixido a darche a ti e ao resto do mundo acceso libre e inmediato a todo o coñecemento. Únete a nós!

Que proxectos sostedes?
A Fundación Wikimedia mantén a Wikipedia, unha enciclopedia en liña e unha das cinco páxinas web máis visitadas. Desque se fundou en xaneiro de 2001, e coa incorporación da Fundación Wikimedia en xuño de 2003, o noso crecemento foi asombroso. A Wikipedia en inglés, o noso primeiro proxecto, conta con máis de artigos nestes intres. Todas as wikipedias nas diferentes linguas, combinadas, conteñen máis de artigos.

Amais da Wikipedia, a Fundación Wikimedia tamén sostén:


 * A Wikimedia Commons, un repositorio de ficheiros que contén máis de imaxes, vídeos e sons que se poden empregar libremente
 * Os [//gl.wikibooks.org/ Galilibros], un proxecto para crear libros de texto libres
 * O [//gl.wiktionary.org/ Galizionario], un dicionario multilingüe
 * As [//gl.wikisource.org/ Galifontes], unha biblioteca de documentos
 * As [//wikinews.org/ Galinovas], unha páxina web de novas cidadás
 * A [//wikiversity.org/ Galiversidade], unha plataforma de aprendizaxe interactiva
 * As [//gl.wikiquote.org/ Galicitas], unha colección de citas
 * As [//species.wikimedia.org/wiki/Portada_galega Wikispecies], un directorio da vida na Terra

Tamén damos apoio ao desenvolvemento de MediaWiki, o software wiki de código aberto que está detrás de todas as nosas páxinas web públicas. Axudamos na organización de eventos de divulgación e comunitarios para animarmos a xente a que contribúa nos nosos proxectos, e proporcionamos [//static.wikipedia.org/ descargas de copias sen conexión] e [//download.wikimedia.org/ arquivos da base de datos] dos contidos da Wikipedia.

A Fundación Wikimedia non está afiliada co WikiLeaks.

Podes atopar moita máis información na páxina sobre os nosos proxectos.

Como facedes para manter aberta a colaboración da Wikipedia sen que perda veracidade?
Cremos que canto maior sexa a participación, mellor será a Wikipedia. Asemade, debemos manter unhas normas estritas que fan a Wikipedia respectada polos científicos, os académicos, os xornalistas e os nosos benfeitores.

Como se xestiona a Fundación Wikimedia?
A Fundación Wikimedia conta con traballadores que forman parte do persoal, liderados pola directora executiva, Sue Gardner. O persoal coordina o traballo de centos e centos de voluntarios que achegan contidos aos proxectos da Wikimedia. A Fundación Wikimedia tamén está sostida por un incontable número de voluntarios que participan a través de consellos.

O Consello de Administración articula a misión e mais a visión da Fundación Wikimedia, revisa e axuda a desenvolver plans a longo prazo, encárgase da supervisión e apoia a Fundación Wikimedia durante o período de recadación de fondos. Trátase da última autoridade organizativa da Fundación Wikimedia tal e como está definido nos seus regulamentos. Consulta os encontros para ver as actas publicadas e as resolucións para ler as resolucións publicadas. A comunidade de colaboradores dos proxectos da Wikimedia son os encargados de elixir parcialmente os membros do Consello. O Consello está guiado por outro Consello Asesor, liderado por Angela Beesley Starling.

Temos unha oficina en San Francisco, California (EUA) onde traballa a meirande parte dos nosos empregados. Todos os membros do Consello e o resto do persoal traballan de xeito remoto.

Esforzámonos por operar coa máxima transparencia, por iso publicamos unhas políticas clave e a información financeira.

De onde obtén os seus fondos a Fundación Wikimedia?
A principal vía de obtención de fondos da Wikimedia é a través das doazóns de centos de miles de persoas, pero tamén grazas a diversas subvencións e agasallos en forma de servidores e sitios de hospedaxe (le a páxina dos nosos benfeitores).

A Fundación Wikimedia recibe doazóns procedentes de máis de 50 países de todo o mundo. A doazón media é bastante pequena, pero o cómputo global asegura o noso éxito. A xente pode doar durante todo o ano, pero a Fundación Wikimedia só fai unha petición formal unha vez ao ano.

Non consideramos a publicidade como unha fonte de ingresos.

A Fundación Wikimedia é unha organización 501(c)(3) libre de impostos con base nos Estados Unidos de América. As doazóns feitas desde outras nacións tamén poden contar con dedución de impostos. Bótalle unha ollada á páxina sobre desgravación fiscal se queres máis detalles. Preme aquí para obter máis información sobre como realizar unha doazón mediante o PayPal, MoneyBookers ou correo postal. Para calquera outro tipo de doazón, ponte en contacto connosco a través do enderezo donate@undefinedwikimedia.org.

Cantos cartos esperades reunir?
O plan para o 2011-2012 propón uns ingresos de 29,5 millóns de dólares estadounidenses, un incremento do 24% con respecto aos 23,8 millóns de dólares planeados para o 2010-2011.

Podes atopar máis información sobre as nosas finanzas nos nosos informes financeiros. Aquí está o noso [[Media:2011-12_Wikimedia_Foundation_Plan_FINAL_FOR_WEBSITE_.pdf|plan para o 2011-2012]] (PDF) e velaquí as preguntas e respostas relacionadas con el.

Quen máis apoia o voso obxectivo?
A meirande partes dos nosos fondos proveñen de persoas; xente coma ti. Tamén recibimos doazóns de fundacións comunitarias e privadas, así como contribucións en especie por parte de empresas. Pódense atopar na nosa páxina de benfeitores.

Onde podo atopar máis información sobre as vosas actividades recentes?
Para o ano fiscal 2009-2010, descarga o informe anual 2009-2010: [[Media:AR_web_all-spreads_24mar11_72_FINAL.pdf|Versión en PDF (5.0 MB)]]

Se queres estar ao día de todos os eventos, recomendamos consultar regularmente as seguintes fontes:
 * o [//blog.wikimedia.org/ blogue da Fundación Wikimedia]
 * [//en.planet.wikimedia.org/ Planet Wikimedia], que inclúe os blogues comunitarios da Wikimedia
 * a lista de correo dos anuncios da Wikimedia, que inclúe os anuncios en relación aos capítulos e aos membros da comunidade

Como podo doar?
Para doar, visita a nosa páxina de recadacións. Podes doar mediante tarxeta de crédito (VISA, Mastercard, Discover ou American Express), PayPal, Moneybookers, transferencia bancaria ou enviando un cheque á Fundación. As nosas opcións de doazón inclúen a maioría das moedas (aínda que non todas).

Podo facer un agasallo mensual automático?
Si. A Fundación Wikimedia permite as doazóns mensuais; pode inicialas nesta páxina. Estes agasallos procésanse mediante o PayPal, pero poden realizarse a través de calquera dos métodos de pagamento aprobadas, entres os que están as tarxetas de créditos. Necesitarás posuír unha conta no PayPal. As doazóns recorrentes fanse unha vez ao mes, no aniversario da data na que fixo o primeiro agasallo, e continúan un total de 12 meses. Durante o duodécimo, recibirás unha notificación preguntando se queres continuar facendo esta doazón mensual. Se non desexas que sexa así, non fagas nada. O agasallo non se renovará automaticamente. Se queres prolongar o agasallo un ano máis, sigue as instrucións que aparecerán na notificación.

Podedes retirar o meu agasallo mensual directamente da miña conta bancaria?
Aínda que a Fundación Wikimedia non pode retirar o teu agasallo mensual directamente da túa conta bancaria, podes pagar deste xeito cunha conta do PayPal; olla as instrucións actualizadas do PayPal.

Que fago se necesito cancelar o meu agasallo mensual automático?
Entendemos que as circunstancias poden cambiar. Se necesitas cancelar o teu agasallo mensual, accede á conta do PayPal, vai á liña "creación da subscrición", prema en "detalles" e logo faga clic en "cancelar a subscrición". Non lle cobraremos ningún pagamento mensual máis. Como alternativa, pode cancelar o agasallo poñéndose en contacto coa Fundación Wikimedia (no enderezo de correo giving@undefinedwikimedia.org) co seu nome, enderezo de correo electrónico e un número de teléfono (para que poidamos confirmarche que completamos a cancelación).

Onde envío os cheques?
Envía os cheques a:

Preferimos cheques en dólares estadounidenses, estendidos en contas bancarias estadounidenses. Custaranos moito procesar os cheques con moeda diferente dos dólares estadounidenses ou procedentes de contas bancarias de fóra dos EUA, o cal fará minguar o valor do teu agasallo. Se non posúes unha conta bancaria estadounidense, podes maximizar o valor da túa doazón mediante a tarxeta de crédito, o PayPal ou a transferencia bancaria.

Onde envío formularios, cartas ou calquera outro material á Fundación Wikimedia?
Envía toda a correspondencia ao noso enderezo seguro:

Podo facer doazóns de existencias á Fundación Wikimedia?
A Fundación Wikimedia acepta doazóns de existencias. Podes realizar unha doazón transferíndonos a mercadoría directamente, indicando ao teu axente comercial o noso nome, número de conta de inversión e número de compensación DTCC.

Teñen desgravación fiscal as miñas doazóns?
Vai á lista de países se queres máis información.

Se fago unha doazón, como recibo o comprobante fiscal?
Se doas mediante o PayPal ou tarxeta de crédito, recibirás un comprobante fiscal por correo electrónico, sempre que o incluíses no formulario de doazón. Aquelas persoas que realicen unha doazón por cheque superior aos 50 dólares estadounidenses recibirán o comprobante fiscal por correo postal, en caso de que desen o enderezo do remitente. Tamén podes solicitar un comprobante fiscal da túa doazón escribíndonos a giving@undefinedwikimedia.org (lembra incluír a información de contacto, o método que usaches para doar e a cantidade da doazón).

Podo facer unha doazón para que se empregue nun fin específico?
As organizacións caritativas establecidas nos Estados Unidos de América, a Fundación Wikimedia incluída, están obrigadas a cumprir as restricións solicitadas polos doantes. Isto significa que se especificas o uso concreto que queres que lle deamos á túa doazón nós ou ben respectaremos a túa petición ou ben devolverémosche a doazón. Pero antes de o faceres, ten en conta que as doazóns sen restricións son moito máis útiles para nós. Cada restrición impón gastos xerais de administración e de planificación, e asemade incrementa a complexidade interna en canto á xestión.

Por que hai unha doazón mínima?
A doazón máis pequena que podes realizar é de 1 dólar estadounidense. Recibimos pequenas doazóns de xente que non conta con moitos cartos, e estamos realmente agradecidos de termos estes doantes. En verdade, se o agasallo é significativo para ti, éo tamén para nós. Pero non é insólito atoparse con persoas que fan uso dos sistemas de doazóns como o noso para probaren tarxetas de crédito roubadas para comprobar se funcionan. Esta xente adoita dar unha pequena cantidade de diñeiro para probar: cremos que a cantidade mínima de 1 dólar estadounidense disuadiraos de facelo.

Que podo facer para axudar ao espallamento da palabra?
Difunde isto do xeito que poidas! Dillo á familia e aos amigos. Cóntalles o que a Wikipedia significa para ti. Pregúntalles se a empregan, e se é así, o que representa para eles. Mesmo podes usar este texto como sinatura ao final dos teus correos electrónicos:

Creamos a mellor colección de coñecemento compartido da historia. Axuda a protexer a Wikipedia. Doa agora: http://donate.wikimedia.org

Cal é a vosa política de protección de datos?
Tomamos moi en serio o dereito ao anonimato dos nosos doantes. Bótalle unha ollada á nosa política de protección de datos para obteres máis información. En resumo: non compartimos, nin vendemos nin comerciamos co teu enderezo de correo electrónico.

Como podo poñerme en contacto coa Fundación?
Se aínda tes preguntas ou dúbidas síntete libre de poñerte en contacto con nós. Para facer preguntas en relación coas doazóns podes enviar un correo a donations@undefinedwikimedia.org

Para o resto de cuestións olla a páxina contacta connosco para obteres máis información.